Københavns Adresseavis, 1776-03-13
Nyheder. Stods Præstegield i Tronhiems Stift. Landvæsenet i Norge synes nu at være bragt til den Tidspunkt, da en hver opkaldes til den yderste Jver og Agtpaagivenhed paa Landhuusholdningens Forbedring. Bonden føler nu ikke allene efterhaanden et nyt Liv ved Kongens Naade, i at have lettet den trykkende Skat, som standsede Ploven, og nær havde qvalt den almindelige Arbeydsomhed, men høster de lykkeligste Frugter af de vise Foranstaltninger, hvorved Hs. Majestæt har søgt at ophæve de Hindringer, som betydeligst har svækket den norske Bondes Vindskibelighed, hvoriblant Gaardenes Deling, Odelstretters Formindskelse, og den deraf flydende øyensynlige Jordens Forbedring, og Folke=Formerelse. H. K. H. Prinds Frederich nedlader Sig med en overtalende Ømhed til den stræbsomme. Bonde, og med den rigeste Gave til det norske Videnskabers Selskab belønne Flid og Arbeydsomhed. Disse Betragtninger har bevæget alle fra den Fornemste til Ringeste uden for Bondestanden i Inderøens Fogderie paa Hs. Majestæts Kongens Fødselsdag, at forene sig i et almeennyttigt Selskab, som kalder sig det inderøiske LandhuusholdningsSelskab. Selskabets Bestræbelser vil af al Formue være henvendte paa at kunne for dette Fogderie bidrage noget til det kongelige norske Videnskabers Selskabs priselige Hensigter i de praktiske Dele af Landvæsenet i denne Egn, og til den Ende vil det søge at erhverve sig en fuldkommen Kundskab om dette Fogderiets væsentlige Tilstand i Hensigt til dets hele Huusholdnings Maade; samle og undersøge alt forekommende af de tre Natur=Riger, som enten kunne antænde noget nyt Lys i dette Steds Naturhistorie, eller anvise nogen ubekiendt, forbedret eller her uforsøgt Anvendelse i en eller anden enkelt Deel af Landhuusholdningen; selv vexelviis at prøve og efter ofte igientagne Erfaringer overbevise den enfoldigere Landmand, saavel om Fordeelene og Maaden af en høyst fornøden Forbedring af Agerdyrkningen i Jnderøens Fogderie, som Misbrugen i de alt formeget herskende Fordomme, og for desto lettere paa engang at kunde oversee Fogderiets forskiellige Huusholdnings Maade, indgiver et hvert Medlem, hvis Tid og Beqvemmelighed tillader det, et for det meeste summarisk Udtog af sin Gaardsbrug og Drift for et hvert af de forløbne Aar, hvorhos man med Nytte vil lade følge en ordentlig indrettet Dagbog over Klimatets Forandringer, fornemmelig ved de fire Aarets Tider, sammenlignet med Naturens øvrige Virkninger, saasom: Løvets og Blomsternes tidligere eller sildigere Udspretning, Bortvisnelse og Død paa de meest almindelige Træer og Planter: visse Jnsekters, Fugles og Fiskes Ankomst og Bortblivelse, disse sidste igien sammenlignede med hine; paa hvilken Maade man med Tiden kunde haabe i Naturen selv at læse en Kalender, hvis sikre Paalidelighed Have= og Agerdyrkeren ellers stedse vil savne. For at Selskabet kan giøre sine Handlinger saa virksomme som mueligt, og selv enten med Agtelses Tegn, eller Belønninger i rede Penge, efter Omstændighederne udmærke og understøtte den Flittigste og Arbeydsommeste af begge Kiøn i Bondestanden af dette Fogderie, har alle Selskabets Medlemmer, enhver efter sin Evne ladet sig tegne for et aarlig Indskud fra 1 til 6 Rdlr., som allerede udgjør en aarlig Summe af henved 100 Rdlr., og hvoraf den største Deel er bestemt til de Præmier, som herefter findes udsatte for dette Aar. En af Selskabets Medlemmer skienkede ved en særdeles behagelig Tildragelse paa samme Tid for dette Aar til Selskabets Øyemærke 200 Rdlr. Til Selskabets Præsident blev udvalgt Hr. Foged Gunnerus, til Sekretær Hr. Andr. Bull, til Kasserer Hr. Lieutenant Smit. Selskabet giør sig det Haab ogsaa uden for Fogderiet at finde velyndende Understøttere.